ריצ'רד גוטהייל

ריצ'רד ג'יימס הוריישיו גוֹטְהייל (Richard James Horatio Gottheil;‏ 13 באוקטובר 1862, מנצ'סטר – 22 במאי 1936, ניו יורק) היה סמיטולוג (חוקר שפות שמיות) ומזרחן יהודי אמריקאי מוערך, פרופסור לספרות חז"ל, מנהיג ציוני, נשיאהּ הראשון של הפדרציה של ציוני אמריקה, והאב המייסד של אחוות הסטודנטים היהודית הראשונה בארצות הברית, אחוות "זטא בטא טאו" (1898). ריצ'רד גוטהייל נולד במנצ'סטר שבאנגליה, בן לרב ד"ר גוסטב גוטהייל (1827–1903) – יהודי גרמני יליד העיר פּוֹזֶן (כיום פוזנן), בירת הדוכסות הגדולה של פוזן שבשליטת ממלכת פרוסיה, תלמידם של הרב ד"ר שמואל הולדהיים, שלמד גם תחת ד"ר יום-טוב ליפמן צונץ ומשה שטיינשניידר – אשר הגיע ב-1860 מברלין למנצ'סטר לבקשת הקהילה הרפורמית של העיר, ושימש רב הקהילה במשך 13 השנים הבאות. ב-1873, כשהיה ריצ'רד גוטהייל בן 11, היגרה המשפחה לארצות הברית, לאחר שאביו נבחר לרשת את מקומו של הרב ד"ר ג'יימס קוֹפֶּל גוּטהיים כעוזרו ("רב שני" – מטיף בשפה האנגלית) של ד"ר שמואל אדלר, הרב הראשון של בית הכנסת הרפורמי הגדול ביותר בניו יורק, בית הכנסת עמנו-אל. גוטהייל הצעיר סיים תואר ראשון בקולג' קולומביה שבניו יורק ב-1881, ולאחר מכן נסע ללמוד באירופה, ובשנת 1886 קיבל תואר דוקטור מאוניברסיטת לייפציג על עבודה פילולוגית (Mâr Eliâ of Ṣóbhâ: A treatise on Syriac grammar). באותה שנה התמנה לפרופסור לספרות חז"ל באוניברסיטת קולומביה. משנת 1896 ניהל את מחלקת המזרחנות של ספריית העיר ניו יורק. מ-1898 עד 1904 שימש גוטהייל כנשיא הפדרציה של ציוני אמריקה, ועבד עם הרב ד"ר סטיבן שמואל וייז ויעקב דה האז כמזכירי הארגון. על אף שביקש לשוב לחיי האקדמיה השקטים, השתתף גוטהייל בקונגרס הציוני השני בבזל, וקשר קשרים עם תאודור הרצל ומקס נורדאו. לואי ליפסקי מספר בזיכרונותיו שגוטהייל "הרחיק עצמו מפרסום... שנא לנהל ישיבות, לא התעניין כלל בעניינים פרוצדורליים וחש מבוכה לנוכח טקסים שהיה עליו לקחת בהם חלק. [...] הוא הרגיש שמעמדו כפרופסור מוכתם כתוצאה מהיותו נשיא של ארגון תעמולתי. [...] הוא הגביל את נאומיו באספות הציוניות לנושאים ההכרחיים, מדבר קצרות. מעמדו הלך וגירה את עצביו, במיוחד כאשר לא נראתה התקדמות כלשהי בעניינים המעשיים של הפדרציה הציונית." לאחר מכן נעלם גוטהייל למעשה מהתנועה הציונית לשארית חייו; הוא הוסיף לכתוב ולתמוך במאמצים הציוניים, אך לא לקח על עצמו עוד תפקידי הנהגה. החל משנת 1901 היה גוטהייל אחר מעורכי האנציקלופדיה היהודית. בשנת 1905 הגיע לביקור פרטי בארץ ישראל. אחרי שנת 1904 כיהן גוטהייל כסגן-נשיא החברה ההיסטורית היהודית האמריקאית (American Jewish Historical Society,‏ AJHS) הוא כתב מאמרים עיתונאיים רבים בסוגיות של יהדות ומזרחנות. בנוסף, ערך את ה-Columbia University Oriental Series ואת ה-Semitic Study Series. בנובמבר 1909 הוא הגיע לירושלים לשנה לעמוד בראש בית הספר האמריקאי לחקר המזרח. גוטהייל נישא בספטמבר 1891 לאֶמה ר' לאון, אלמנה ולה שני בנים. לזוג לא נולדו ילדים. ארכיונו שמור בספריה הלאומית בירושלים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. חיים ווייצמאן און ריטשארד גאטהייל, "וואס איז ציוניזם?: צוויי קאפיטלען פון ציוניזם און די אידישע צוקונפט", לונדון: ציוניסטישע ארגאניזאציע, תרע"ח. (ביידיש) (ספרון) Mâr Eliâ of Ṣóbhâ: A treatise on Syriac grammar',' edited and translated by Richard J. H. Gottheil, Leipzig: Drugulin, Oriental-Printer, 1886 (דיסרטציה); הוצאה כספר: Berlin / London / New York 1887. A selection from the Syriac Julian romance, ed. with a complete glossary in English and German by Richard J. H. Gottheil, Leiden: Brill, 1906 (Semitic study series; 7) [מהדורה נוספת: Leiden: Brill, 1969]. Zionism, Philadelphia: The Jewish Publ. Society of America, 1914. Palestine, New York: Carnegie Endowment for Internat. Peace, 1919. Fragments from the Cairo Genizah in the Freer Collection, New York [u.a.]: Macmillan, 1927. Pierre Ferrand, 'The Gottheils, pioneer American Zionists,' Midstream 42,7 (1996), 12-16. ביבליוגרפיה: Ida A. Pratt, 'Selected bibliography of R.J.H. Gottheil,' Journal of the American Oriental Society 56,4 (1936), 480-489. מדיה וקבצים בנושא ריצ'רד גוטהייל בוויקישיתוף בן-ציון אייזנשטט, גאטטהייל, פראפעסור ריכארד, דור רבניו וסופריו, תרנ"ה-תרס"ה, חלק ה, עמוד 26, באתר היברובוקס ריצ'רד גוטהייל באתר WorldCat Identities רשימת הפרסומים של ריצ'רד גוטהייל, בקטלוג הספרייה הלאומית כתביו של ריצ'רד גוטהייל לצפייה ולהורדה בארכיון האינטרנט (באנגלית) ערכים שגוטהייל נטל חלק בכתיבתם באנציקלופדיה היהודית (באנגלית) ר. בריינין, שיחה עם הפרופ' ריכרד גוטהייל, הצפירה, 29 באוגוסט 1899 פרופ' ר. י. גוטהייל, דבר, 23 במאי 1936 (ידיעה קצרה על מותו) כתבי ריצ'רד גוטהייל בפרויקט גוטנברג (באנגלית) ריצ'רד ג'יימס הורצ'יו גוטהייל (1862-1936), דף שער בספרייה הלאומית A Finding Aid to the Richard J. H. Gottheil Papers, The Jacob Rader Marcus Center of the American Jewish Archives, Dagmar Riedel, Gottheil, Richard James Horatio, Encyclopedia Iranica - ביוגרפיה ודיוקנו Jewish Institute Honors Prof. Richard Gottheil, JTA, October 21, 1932 Prof. Gottheil Dies at 73; Noted Authority on Semitic Languages, JTA, May 25, 1936 Jerry Klinger, Richard Gottheil: the Reluctant Father of American Zionism, In celebration of the 60th anniversary of Israel, The Jewish Magazine, November 2007 חדשות, השקפה, 19 במאי 1904 השבוע - יפו, השקפה, 3 במרץ 1905 מכתבים מארץ ישראל, הצפירה, 20 במרץ 1905 נחלתנו הרוחנית, הצבי, 15 בנובמבר 1909 An Inventory to the Richard J. H. Gottheil Papers,‏ American Jewish Archives (באנגלית) ארכיון ריצ'רד גוטהייל, בספרייה הלאומית